In ogni posto de stò mondo i proverbi i xe visti come dełe verità che gavemo eredità dai nostri veci. Par deventar dełe che tuti riconosa, i ga necesità de tanto tenpo, e de . I xe vegnui fora dai gondolieri, dai pescadori, dai sapatera ecc. che i gaveva el bałin dei bastian contrari. I proverbi i sarà centenere e centenere, e non xe posibie scrìvarli tuti. Segue na picoła racolta de sti proverbi. Sensa vołer mancar de respeto a qualchedun, qualche proverbio el ga na parołeta un fiantin sora łe righe, ma femo i boni e vardemoła come . A nàser sfortunà, piove sul cuło a star sentà A robar poco se va in gałera, a robar tanto se fa cariera A tirarse masa indrio, se finise col cuło int'el rio A voler saver de tuto va a finire ca se sa anca da freschin A łe done, ai sasi e ai bisi, colpi ciari e fisi. Al simiłe col so simiłe, ma łe vérze co l'ojo Al ciaro de na candeła no se stima né dona né teła. Al son de na campana ogni dona se fa putana. Amore, merda e xenare, le xe tre robe tenare Anca na beła scarpa deventa na bruta savata Asa che ła mojer ła comanda in caxa: soło cusì ła te struca e ła te baxa. Baxo no fa buxo. Beła in fasa, bruta in piaza. Compare de aneło, pare del primo puteło. Chi che se marida de carnevałe slonga łe gambe e scursa le bałe. Chi che ga na beła mojer no łà xe tuta sua. Chi che se marida vecio sona de corno. Chi serca cavało e fémena sensa difeto, no el gavarà mai cavało in stała e fémena in leto. Chi vołe el pomo sbasa ła rama, chi vołe ła tosa carésa ła mama. Chi dixe spoxa dixe spexa. Chi dixe dona dixe dano, chi dixe spoxa dise spexa Chi inpresta łibri o mujer, resta de Ca' Donà o de Ca' Corner Chi no magna ga magnà, sachi vodi in pié no stà Co l'età l'omo fa pansa e ła dona fa stómego Co l'età l'omo fa pansa e ła fémena slarga el cuło. Co parla na beła fémena tuti ghe da raxon. Cuxina che fuma, dona cativa e coverta róta manda l'omo in małora de troto. Do fémene e un'oca fa un marcà. Do fémene fa un marcà, tre fa na piaza. Dona de mondo no ga mai fondo. Dona e luna, ora serena ora bruna. Dona sconpagnada xe senpre mal vardada. Done, tempo, culo e siori i fa tuto queło ca i vole lori Dopo i confeti se vede i difeti. El naxo dei gati, i zenoci dei òmeni e el cuło dee fémene i xe senpre fredi. El primo ano se ghe vołe tanto ben che ła se magnaria, el secondo se bestema de no verla magnada. Fémena che pianxe, omo che giura e caval che sua no i xe mai da credar. Fèmene, cani e bacałà pi che te bati, pi i vien boni. Fìe da maridar, ossi duri da roxegar. Fin che na beła xe vardàa, na bruta xe maridàa. Forsa e corajo fin che ła mona no sa da ajo. Ghe vołe sete fémene pa' far un testimone. Guanto, figa e bareta no ga da eser mai streta. I nostri veci stava sento ani col cuło a ła piova prima de far un proverbio I vovi xe boni anca dopo Pasqua I nostri veci s'a portà via i besi, ma i ne gà łasà i proverbi Ła bona mare no dixe: "vustu?", ła dixe "tiol" Ła roba marida ła roba Ła fémena: che ła piaxa, che ła taxa e che ła staga caxa. Łe femene crea ła vita, noialtri ghe ła tołemo. Ła fémena ła xe come l'acua santa: tanto fà poca come tanta. Łe fémene łe gà bixogno de do animałi: un toro in leto e un muso che laora. Łe fémene łe xe come łe braxiołe, pì che se łe bate, pì łe vien bone! Łe fémene łe xe come ła carta: costa pì riciclarla che torghene de nova. Łe fémene łe xe come un falsin: bàtarle ogni tanto, guzarle senpre. Łe fémene łe xe come łe mełansane, ghe vołe el baston pa farle végnar su drite!